CELEX: 62017CN0438
Language: hr
Date: 2017-07-20 00:00:00
Title: Predmet C-438/17: Zahtjev za prethodnu odluku koji je 20. srpnja 2017. uputio Bundesverwaltungsgericht (Njemačka) – Savezna Republika Njemačka protiv Taus Magamadov

16.10.2017   
            
            
               HR
            
            
               Službeni list Europske unije
            
            
               C 347/9
            
         Zahtjev za prethodnu odluku koji je 20. srpnja 2017. uputio Bundesverwaltungsgericht (Njemačka) – Savezna Republika Njemačka protiv Taus Magamadov
   (Predmet C-438/17)
   (2017/C 347/10)
   Jezik postupka: njemački
   
      Sud koji je uputio zahtjev
   
   Bundesverwaltungsgericht
   
      Stranke glavnog postupka
   
   
      Revident: Savezna Republika Njemačka
   
      Druga strana u postupku revizije: Taus Magamadov
   
      Prethodna pitanja
   
   
               1.
            
            
               Protivi li se prijelaznoj odredbi iz članka 52. stavka 1. Direktive 2013/32/EU (1) primjena nacionalne odredbe, u skladu s kojom je, u prijenosu ovlaštenja iz članka 33. stavka 2. točke (a) Direktive 2013/32/EU, koje je prošireno u odnosu na prethodni propis, zahtjev za međunarodnu zaštitu nedopušten, ako je podnositelju zahtjeva dodijeljena supsidijarna zaštita u drugoj državi članici, u mjeri u kojoj se nacionalno zakonodavstvo u nedostatku nacionalnih prijelaznih pravila primjenjuje i na zahtjeve podnesene prije 20. srpnja 2015.? Vrijedi li to i u slučaju da je zahtjev za azil sukladno članku 49. Uredbe (EU) br. 604/2013 još u potpunosti obuhvaćen područjem primjene Uredbe (EZ) br. 343/2003?
            
         
               2.
            
            
               Konkretno, dozvoljava li prijelazna odredba iz članka 52. stavka 1. Direktive 2013/32/EU državama članicama retroaktivni prijenos proširenog ovlaštenja iz članka 33. stavka 2. točke (a) Direktive 2013/32/EU uz posljedicu da su nedopušteni i zahtjevi za azil podneseni prije stupanja na snagu Direktive 2013/32/EU i prije prijenosa u nacionalno pravo tog proširenog ovlaštenja, ali o kojima u vrijeme prijenosa još uvijek nije bilo konačno odlučeno?
            
         
      (1)  Direktiva 2013/32/EU Europskog parlamenta i Vijeća od 26. lipnja 2013. o zajedničkim postupcima za priznavanje i oduzimanje međunarodne zaštite, SL L 180., str. 60. (SL, posebno izdanje na hrvatskom jeziku, poglavlje 19., svezak 12., str. 249.)